ועדת החוקה, חוק ומשפט, כנסת 18, פרוטוקול מספר 648, 2012-07-10 10:30

דוד רותם: רבותיי, הצעת חוק בתי דין מנהליים (תיקון 11), התשע"ב-2012 - הצעה לחידוש הדיון בוועדה לפי סעיף 89(א) לתקנון הכנסת.

דוד רותם: זה חוק שהיה אמור לעלות אתמול.

דוד רותם: ביקשתי להסיר אותו מסדר היום.

דוד רותם: יש שם עניינים שצריך לקבוע סעיפים לתחולה.

דוד רותם: לכן אני מבקש את הוועדה להחליט שמחזירים את זה לדיון בוועדה.

דוד רותם: מי בעד?

דוד רותם: הצבעה בעד – רוב נגד – אין

דוד רותם: אושר פה אחד.

נעמה מנחמי: רק להבהיר שזה לא תחולה, התיקונים שמבקשים זה לתחילה.

דוד רותם: כן.

דוד רותם: הצעת חוק בתי המשפט (תיקון מס' 71) (פומביות הדיון בעבירות אלימות במשפחה), התשע"ב-2012

דוד רותם: הצעת חוק בתי המשפט (תיקון מס' 71) (פומביות הדיון בעבירות אלימות במשפחה), של חברת הכנסת נינו אבסדזה, חה"כ זהבה גלאון, חה"כ עינת ויל, חה"כ שלי יחימוביץ וחה"כ מירי רגב.

זהבה גלאון: בוקר טוב אדוני.

זהבה גלאון: אני מבקשת לאשר את הצעת החוק כפי שמונחת.

דוד רותם: יש מישהו שרוצה להתייחס או שאני מתחיל לקרוא את החוק.

נעמה מנחמי: "הצעת חוק בתי המשפט (תיקון מס' 71) (פףומביות הדיון בעבירות אלימות במשפחה), התשע"ב-2012.

נעמה מנחמי: מוצע לתקן את סעיף 68: "תיקון סעיף 68 בחוק בתי המשפט (נוסח משולב), התשמ"ד-1984, בסעיף 68(ב), אחרי פסקה (12) יבוא: "(13) לשם הגנה על עניינו של מתלונן או נאשם בעבירת אלימות כלפי בן משפחה כהגדרתו בחוק למניעת אלימות במשפחה, התשנ"א-1991".

דוד רותם: יש מישהו שרוצה להתייחס או להגיב?

דוד רותם: חבר הכנסת מקלב, אתה רוצה להגיד משהו, אני מצביע.

דוד רותם: מי בעד אישור החוק לקריאה שנייה ושלישית?

דוד רותם: הצבעה בעד – רוב נגד – אין

דוד רותם: אושר פה אחד, תודה רבה.

דוד רותם: הישיבה נעולה.